ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣይተ በቀለ ገርባ፡ "ፌደራላዊ ስርዓት ኢትዮጵያ ኣይፈሸለን" 25 ሓምለ 2019 ናብ ዩኒቨርሲቲ መቐለ ተዓዲሞም ኣብ ህልውና ቋንቋን መንነትን ፅሑፍ ዘቕረቡ ኣይተ በቀለ ገርባ፡ ቋንቋታት ህልውነኦም ብኸመይ ይረጋገፅ ኣብ ዝብል ተሞክሮ ሃገራት ዓለም መሰረት ብምግባር ኣስተምህሮ ሂቦም። ሓደ ቋንቋ ህልውናኡ ዝረጋገፀሎም ሰለስተ ወድዓዊ መንገድታት ኣቕሪቦም፤ በዝሒ ህዝቢ፣ትካላዊ ሓገዝን ቁጠባዊ ዓቕምን ምዃኖም ዕሙቕ ዝበለ ሓሳብ ብምልዓል ዘትዮም። ሰባት ብቛንቆኦም ስለዝተመሃሩ ፅፈት ትምህርቲ ኣይወድቕን ዝበሉ ኣይተ በቀለ፡ ህዝብታት ብዙሓት ሃገራት ብቋንቁኦም ስለዝተመሃሩ ዕውታት ምዃኖም ክፍለጥ ይግባእ ኢሎም። "ቋንቋኻ ክብሪ ተዘይረኺቡ ኣብ ቋንቋ ካልኦት ጽግዕተኛ እዩ ዝገብረካ። ካብ ናቶም መንነት ሃዲሞም ክነብሩ ዝደልዩ ብዙሓት ሰባት ኣለዉ። ቋንቋኦም ክብሪ የብሉን ኢሎም እንተኣሚኖም፤ ንገዛእ ርእሶም ይሃድምዎ። ሰብ ኰይኑ ካብ ባዕሉ ክሃድም የብሉን" ኢሎም። ኣይተ በቀለ ገርባ፡ እንተተኻኢሉ ኢትዮጵያ እውን ከምተን ካልኦት ሃገራት ልዕሊ ሓደ ናይ ስራሕ ቋንቋ ክህልዋ ኣለዎ ኢሎም ይኣምኑ። ኣብቲ መድረኽ እዚ ብኸመይ ተግባራዊ ይኸውን?
